|  |
| --- |
| Kurzus kódja: BBN-FIL-402/26 BMA-FILD-402/26 |
| Kurzus megnevezése: Lélekelméletek az antik filozófiában |
| Kurzus megnevezése angolul: Theories of the soul in ancient philosophy |
| Kurzus előadója: Bene László doc. |
| |  |  | | --- | --- | |  |  | |

|  |
| --- |
| Kurzus előfeltétele(i): |
| A jegyszerzés módja(i): |
| A szeminárium résztvevőinek a félév során 5 témához rövid esszét kell írniuk 3-500 szó terjedelemben, valamint önálló 2 kérdést/problémafelvetést megfogalmazniuk. Egy további, hasonló terjedelmű dolgozat a BA hallgatók esetében egy magyar nyelvű, az MA hallgatók esetében egy angol nyelvű cikk vagy könyvfejezet tömör összefoglalása (az oktatóval egyeztetendő). A félév során összesen 6 beadandót kell elkészíteni. Az osztályzat ezen dolgozatok eredményéből (70%) és az órai aktivitásból (30%) áll össze. |

|  |
| --- |
| Kurzus leírása, tematikája:  Az ókori görög filozófiában a 6. századtól a lelket (*pszükhé*) tekintették az életfunkciók letéteményesének, a megismerés központjának, valamint a morális felelősség hordozójának. A szemináriumon a klasszikus kori, hellenisztikus és késő antik lélekelméletek közül vizsgálunk meg néhányat: Platón elméletét, mely szerint a lélek a testtől fajtájában különböző, önálló létező, Arisztotelész teóriáját, mely a lelket a test formája vagy teljesültsége gyanánt elemzi, a sztoikusok és epikureusok korporealista lélekfilozófiáját, valamint az újplatonikus Plótinosz teóriáját, mely részletesen kibontja a lélek testetlenségének metafizikai következményeit. A test és lélek viszonyának kapcsán olyan speciálisabb témák is szóba kerülnek, mint az érzékelés, az emlékezet, az emóciók, vagy az a kérdés, hogy miként mozgatja a lélek a testet. |

|  |
| --- |
| Kurzushoz tartozó kötelező irodalom:  Platón: *Első Alkibiadész* 127e–132b, in: *Platón összes művei kommentárokkal. Apokrif dialógusok*. Atlantisz, 2005, 73–84.  Platón: *Phaidón,* in, *Platón összes művei* I, Európa, 1984, 1019–1121  Platón: *Timaiosz* 34b-37c, 41a–44d, 69c–92c, in: *Platón összes művei* III, Európa, 1984, 331–334, 339–344 és 379–409.  Platón: *Törvények* X 888e–899d, in: *Platón összes művei* III, Európa, 1984, 875–902 ill. az Atlantisz Kiadónál megjelent kötetben.  Arisztotelész: *A lélek* I.1 és 4, II.1-2, 5 és 12, III.4–5. in: Arisztotelész: *Lélekfilozófiai írások*, ford. Steiger Kornél, Brunner Ákos, Bodnár István, Akadémiai Kiadó, 2006, 7–13, 25–28, 34–40, 47–49, 63–64, 75–79.  A. Long - D. Sedley: *A hellenisztikus filozófusok*, Akadémiai, 2014, 14–15. és 53. fejezet, 87–103 és 401–415.    Plótinosz: *A lélek halhatatlansága* (Enn. IV.7), ford. Bene László, *Magyar Filozófiai Szemle* 61, 2017/4, 121–146.  Plótinosz: *A lélekkel kapcsolatos kérdések*, kül. IV.3.1–23 és IV.4.18–23, ford. Horváth Judit és Perczel István, in: Plótinosz: *Az Egyről, a szellemről és a lélekről*. Európa, 1986, 91–126 és 161–171. |

|  |
| --- |
| Kurzushoz tartozó ajánlott irodalom:  T. M. Robinson, "Test és lélek dualizmusának főbb vonásai Platón írásaiban", *Gond* 8 (1999), 166–184.  W. D. Ross: *Arisztotelész*. Osiris, 1996, 169–199.  A.A. Long: *Hellenisztikus filozófia*. Osiris, 1998, 71–79 és 218–228.  R.T. Wallis: *Az újplatonizmus*. Osiris, 2002, 73–91 és 105–118.  M. Frede: "On Aristotle's Conception of the Soul", in M. Nussbaum - A. O. Rorty (szerk.), *Essays on Aristotle's De anima*. Oxford University Press, 1992, 93–107.  Julia Annas: *Hellenistic Philosophy of Mind*. University of California Press, 1991.  Eyjólfur Kjalar Emilsson: *Plotinus*, kül. Ch. 5. "Soul", Ch. 7. "The Human Being I: The Soul-Body Compound. Routledge", 2017,144–184 és 228–268.  Dorothea Frede - Burkhard Reis (szerk.): *Body and Soul in Ancient Philosophy*. De Gruyter, 2009. |